‘చెత్త’ పనులు చేస్తే ఇంతే!
కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
KKR vs RR IPL 2019: ఐపీఎల్‌లో అంపైర్ తికమక.. ఒకే బంతికి ఫోర్, డెడ్‌బాల్, హిట్ వికెట్
పరాగ్ హిట్ వికెట్‌గా ఔటైనా.. అంపైర్ ఇయాన్ గౌల్డ్ ఏమరపాటులో చూసుకోకుండా.. బంతి బౌండరీకి వెళ్లడంతో తొలుత ఫోర్ సిగ్నల్ ఇచ్చేశాడు. ఆ తర్వాత బెయిల్స్ పడి ఉండటాన్ని చూసి.. డెడ్‌బాల్‌గా ప్రకటిస్తూ నిర్ణయం మార్చాడు. కానీ.. ?
Samayam Telugu | Updated:
Apr 26, 2019, 07:55PM IST
KKR vs RR IPL 2019: ఐపీఎల్‌లో అంపైర్ తికమక.. ఒకే బంతికి ఫోర్, డెడ్‌బాల్, హిట్ వ...
హైలైట్స్
కోల్‌కతాపై మ్యాచ్‌లో హిట్‌ వికెట్‌గా వెనుదిరిగిన రాజస్థాన్ హిట్టర్ పరాగ్
బెయిల్స్ కింద పడినా.. ఫోర్‌గా ప్రకటించిన అంపైర్
ఆ తర్వాత నిర్ణయం మార్చుకుని డెడ్‌బాల్‌గా ప్రకటన
మరోసారి అంపైర్ల తప్పిదాలపై విమర్శలు
ఐపీఎల్ 2019 సీజన్‌లో ఫీల్డ్ అంపైర్ల తప్పిదాలు ఇంకా కొనసాగుతూనే ఉన్నాయి. ఇప్పటికే నోబాల్ విషయంలో ఏమరపాటు కారణంగా రెండు మూడు మ్యాచ్‌ల ఫలితాల్ని ఆఖర్లో మార్చేసిన అంపైర్లు.. తాజాగా కోల్‌కతా నైట్‌రైడర్స్, రాజస్థాన్ రాయల్స్‌ మ్యాచ్‌లోనూ తడబడ్డారు. ఎంతలా అంటే..? బ్యాట్స్‌మెన్ హిట్ వికెట్‌గా ఔటైనా.. గమనించకుండా ఫోర్‌ సిగ్నల్ ఇచ్చి.. ఆ తర్వాత మళ్లీ డెడ్‌బాల్‌గా ప్రకటించి.. ఆఖర్లో ఔట్‌ ఇచ్చేంతలా..!
You Poor #RiyanParag https://t.co/vcv3aPBOtg
&mdash; harshada kotwal (@HarshadaSakal) 1556275754000
అసలు ఏం జరిగిందంటే..? ఈడెన్ గార్డెన్స్ వేదికగా గురువారం రాత్రి మ్యాచ్ జరగగా.. ఆ మ్యాచ్‌లో 176 పరుగుల లక్ష్యఛేదనకు దిగిన రాజస్థాన్ జట్టు విజయానికి చివరి 12 బంతుల్లో 18 పరుగులు చేయాల్సి వచ్చింది. ఈ దశలో బౌలింగ్‌కి వచ్చిన ఆండ్రీ రసెల్ ఓవర్‌లో.. నాలుగో బంతిని 17 ఏళ్ల యువ హిట్టర్ రియాన్ పరాగ్ (47: 31 బంతుల్లో 5x4, 2x6) కళ్లు చెదిరే‌రీతిలో సిక్స్‌గా మలిచాడు. దీంతో.. తర్వాత బంతిని రసెల్‌ షార్ట్ పిచ్‌ రూపంలో సంధించగా.. పరాగ్.. ఫైన్‌లెగ్ దిశగా ఫుల్ చేశాడు. బంతిని అయితే.. అతను కనెక్ట్ చేయగలిగాడు. కానీ.. ఈ క్రమంలో నియంత్రణ కోల్పోయి వికెట్లను బ్యాట్‌తో తాకించేశాడు. మరోవైపు అతను కొట్టిన బంతి నేరుగా బౌండరీకి వెళ్లిపోయింది.
Riyan Parag & @VarunAaron all smiles post the last over thriller at Eden Gardens #IPLSelfie #VIVOIPL… https://t.co/hfEcIdcZSq
&mdash; IndianPremierLeague (@IPL) 1556218708000
పరాగ్ హిట్ వికెట్‌గా ఔటైనా.. అంపైర్ ఇయాన్ గౌల్డ్ ఏమరపాటులో చూసుకోకుండా.. బంతి బౌండరీకి వెళ్లడంతో తొలుత ఫోర్ సిగ్నల్ ఇచ్చేశాడు. ఆ తర్వాత బెయిల్స్ పడి ఉండటాన్ని చూసి.. బంతిని డెడ్‌బాల్‌గా ప్రకటిస్తూ నిర్ణయం మార్చాడు. కానీ.. హిట్ వికెట్‌గా ఔటయ్యానంటూ పరాగ్ పెవిలియన్‌కి వెళ్లిపోతుండటంతో.. అప్పుడు తీరిగ్గా అంతిమ నిర్ణయం కోసం థర్డ్ అంపైర్‌కి నివేదించాడు. మొత్తంగా.. నిమిషం వ్యవధిలోనే.. అంపైర్ తికమక నిర్ణయాలతో సతమతమయ్యాడు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.